Temeljem članka 67. Zakona o komunalnom gospodarstvu („Narodne novine“ broj: 68/18, 110/18 i 32 /20 ) i članka 31. Statuta Općine Vidovec („Službeni vjesnik Varaždinske županije“ broj: 4/18) Općinsko vijeće Općine Vidovec na 26. sjednici održanoj dana 04. prosinca 2020. godine, donosi

 **P R O G R A M**

**gradnje objekata i uređaja komunalne infrastrukture**

**na području Općine Vidovec za 2021. godinu**

**1. OPĆE ODREDBE**

**Članak 1.**

Ovim Programom utvrđuje se izgradnja objekata i uređaja komunalne infrastrukture na području Općine Vidovec u 2021. godini te opis i opseg planiranih poslova vezanih uz njihovu izgradnju s procjenom pojedinih troškova po djelatnostima i izvorima sredstava za njihovu realizaciju.

Sastavni dio ovog programa je i Program gradnje građevina za gospodarenje komunalnim otpadom.

 **2. GRADNJA OBJEKATA I UREĐAJA KOMUNALNE INFRASTRUKTURE**

**Članak 2.**

U smislu ovog Programa, pod gradnjom uređaja i objekata komunalne infrastrukture podrazumijeva se izgradnja uređaja i objekata za :

 - nerazvrstane ceste

 - javna rasvjeta

 - održavanje groblja

 - izrada projektne dokumentacije

 - izgradnja ostalih građevinskih objekata

 - komunalno opremanje

**Članak 3.**

1. **NERAZVRSTANE CESTE – Aktivnost 100306**

Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim Zakonom o komunalnom gospodarstvu i drugim propisima, a koje nisu razvrstane kao javne ceste u smislu zakona kojim se uređuju ceste.

Za realizaciju ove aktivnosti potrebno je izdvojiti sredstva u visini **520.000,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA** **VRIJEDNOST** |
| Ceste- izgradnja novih ulicaNova ulica u Domitrovcu – put Vajdić duljine 120m, širine 5,0 mDionica 7 ( odvojak iz Vrtne ulice i ulice S. Radića Vidovec prema Domitrovcu- nastavak Ulice hrvatskih branitelja)D- 462 Š- 6Obuhvaćeni rubnici, slivnici, oborinska odvodnja, asfalt | 500.000,00 kn |
| Zemljišta- otkup zemljišta | 20.000,00 kn |
| **UKUPNO:** |  **520.000,00 kn** |

**Izvor financiranja:** Proračun Općine Vidovec, opći prihodi i primici te kapitalne pomoći od institucija i tijela EU

**Cilj:** Kvalitetno uređenje ulica, povećanje prometne sigurnosti

**Mjerljivost cilja:** Povećanje sigurnosti u cestovnom prometu, manji troškovi održavanja, sprečavanje mogućih prometnih nezgoda

1. **JAVNA RASVJETA – Aktivnost 100301**

Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina, te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

Za realizaciju ove aktivnosti potrebno je izdvojiti sredstva u visini **338.000,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA** **VRIJEDNOST** |
| Energetski učinkovita javna rasvjeta – LED (zamjena rasvjetnih tijela) | 248.000,00 kn |
| Dodatna ulaganja u ostalu nef. imovinu- izmještanje upravljanja javnom rasvjetom  | 90.000,00 kn |
| **UKUPNO:** |  **338.000,00 kn** |

**Izvor financiranja:** Proračun Općine Vidovec, opći prihodi i primici te prihodi od komunalnog doprinosa te kapitalne pomoći od institucija i tijela EU

**Cilj:** Kvalitetno uređenje ulica, povećanje komunalne infrastrukture i prometne sigurnosti

**Mjerljivost cilja:** Povećanje sigurnosti u cestovnom prometu, manji troškovi održavanja, sprečavanje mogućih prometnih nezgoda, zaštita okoliša

1. **ODRŽAVANJE GROBLJA – Aktivnost 100701**

Groblja su ograđeni prostori zemljišta na kojima se nalaze grobna mjesta, prostori i zgrade za obavljanje ispraćaja i pokopa umrlih, pješačke staze te uređaji , predmeti i oprema na površinama groblja, sukladno posebnim propisima o grobljima.

Za realizaciju ove aktivnosti potrebno je izdvojiti sredstva u visini **400.000,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA** **VRIJEDNOST** |
| Spomenici- izgradnja grobnica u novom dijelu groblja | 400.000,00 kn |
| **UKUPNO:** |  **400.000,00 kn** |

**Izvor financiranja:** Proračun Općine Vidovec, ostali prihodi za posebne namjene- prihodi od prodaje grobnih mjesta

**Cilj:** Kvalitetniji pristup

**Mjerljivost cilja:** Povećani iskaz interesa za kupnju novih grobnih mjesta

1. **IZRADA PROJEKTNE DOKUMENTACIJE – aktivnost 100208, 100209, K100501**

Za realizaciju ove aktivnosti potrebno je izdvojiti sredstva u visini **556.750 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA** **VRIJEDNOST** |
| Izrada studija i projekata | 100.000,00 kn |
| Izrada projektne dokumentacije za izgradnju nadstrešnica | 40.000,00 kn |
| Izrada projektne dokumentacije – energetska obnova zgrade Općine Vidovec | 26.000,00 kn |
| Izrada projektne dokumentacije ŠDC Nedeljanec  | 120.750,00 kn |
| Izrada projektne dokumentacije druš. poslovni centar Vidovec 1 | 240.000,00 kn |
| Izrada Strategije pametnih gradova i općina | 30.000,00 kn |
| **UKUPNO:** |  **556.750,00 kn** |

**Izvor financiranja:** Proračun Općine Vidovec, opći prihodi i primici te kapitalne pomoći od institucija i tijela EU

**Cilj:** Povećanje komunalne infrastrukture, kapitalna ulaganja i opremanje komunalne i društvene infrastrukture

**Mjerljivost cilja:** Izgradnja građevinskih objekata s namjenom povećanja komunalnog standarda

1. **IZRADNJA OSTALIH GRAĐEVINSKIH OBJEKATA – Aktivnost 100304**

Za realizaciju ove aktivnosti potrebno je izdvojiti sredstva u visini **1.500.000,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA** **VRIJEDNOST** |
| Izgradnja kanalizacije- sustav odvodnje i pročišćavanja otpadnih voda aglomeracije Varaždin | 1.500.000,00 kn |
| **UKUPNO:** | **1.500.000,00 kn** |

**Izvor financiranja:** Proračun Općine Vidovec, opći prihodi i primici te kapitalne pomoći od institucija i tijela EU

**Cilj:** Povećanje komunalne infrastrukture

**Mjerljivost cilja :** Povećanja komunalnog standarda

1. **KOMUNALNO OPREMANJE -Aktivnost 100318, 100209**

Za realizaciju ove aktivnosti potrebno je izdvojiti sredstva u visini **300.000,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA** **VRIJEDNOST** |
| Komunalno opremanje ulica | 200.000,00 kn |
| Energetska obnova zgrade Općine | 100.000,00 kn |
| **UKUPNO** | **300.000,00 kn** |

**Izvor financiranja:** Proračun Općine Vidovec, opći prihodi i primici, naknada za zadržavanje nezakonito izgrađenih zgrada te kapitalne pomoći od institucija i tijela EU

**Cilj:** Povećanje komunalne infrastrukture

**Mjerljivost cilja:** Povećanja komunalnog standarda

**Članak 4.**

**3. PROGRAM GRADNJE GRAĐEVINA ZA GOSPODARENJE KOMUNALNIM OTPADOM**

 **- Aktivnost 100303, 100311**

Za realizaciju ove aktivnosti potrebno je izdvojiti sredstva u visini **95.900,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA** **VRIJEDNOST** |
| Sanacija divljih deponija | 50.000,00 kn |
| Nabava spremnika za odvojeno prikupljanje otpada | 45.400,00 kn |
| Pristojbe i naknade – poticajna naknada za smanjenje kom. otpada | 500,00 kn |
| **UKUPNO:** |  **95.900,00 kn** |

**Izvor financiranja:** Proračun Općine Vidovec, opći prihodi i primici

**Cilj:** Povećanje komunalne infrastrukture

**Mjerljivost cilja:** Zaštita okoliša

 **4. ZAVRŠNE ODREDBE**

**Članak 6.**

Dinamiku realizacije investicija iz ovog Programa i redoslijed korištenja sredstavaProračuna Općine Vidovec za navedene investicije određuje općinski načelnik, vodeći računa o priljevu sredstava u općinski proračun te drugim financijskim obvezama Općine Vidovec. Općinski načelnik dužan je Općinskom vijeću Općine Vidovec podnijeti Izvješće o izvršenju ovog programa istodobno s izvješćem o izvršenju proračuna Općine Vidovec .

**Članak 7.**

 Ovaj Program objaviti će se u „Službenom vjesniku Varaždinske županije”, a primjenjuje se od 01. siječnja 2021. godine.

KLASA: 402-01/20-01/01

URBROJ: 2186/10-01/1-20-01

Vidovec, 04. prosinca 2020.

 Općinsko vijeće Općine Vidovec

 PREDSJEDNIK

 Zdravko Pizek